লেবাননের ৫ বছর বয়সী ইমাদ এলাওয়ার হঠাৎ করেই তার পূর্ব জীবন নিয়ে বলতে শুরু করে। সে জীবনে সে নাকি তাদের পাশের গ্রামে বাস করতো। সে যখন কথা বলতে শুরু করে তখন প্রথম দুটি শব্দ ছিল ‘মাহমুদ’ ও ‘জামিলেহ’। দুই বছর বয়সে সে যখন হাঁটতে শুরু করে তখন সে রাস্তায় বের হয়ে অপরিচিত পথচারীদের আটকে বলতো, “আমরা বন্ধু ছিলাম, আমাকে চিনতে পারছো না!?” সে এরকম ৫৫ টি ঘটনার কথা বলে যেগুলো সে দাবি করে যে তার পূর্ব জন্মে ঘটেছিল। ডক্টর ইয়ান স্টিভেনসন ইমাদ ও তার বাবা-মা’র সাথে কথা বলেন, শুরু করেন ঘটনার তদন্ত। ইমাদ, তার বাবা-মা ও স্টিভেনসন সেই গ্রামে গেলেন যেটা নিয়ে ইমাদ আগে কথা বলেছিল। সে বাড়িটি খুঁজে পাওয়া গেল যেটা কিনা ইমাদের দাবি অনুসারে তার পূর্ব জন্মের বাসস্থান ছিল। এরকম ১৩ টি নিদর্শন পাওয়া গেল যেগুলো নির্ভূল বলে প্রমাণিত হলো। ইমাদ ঐ বাড়িতে পাওয়া বিভিন্ন ছবি দেখে তার পূর্ব জন্মের চাচা মাহমুদ ও প্রেমিকা জামিলেহকে চিনতে পারে। যাই হোক, ইমাদের দাবি করা ৫৭ টি দাবির মাঝে ৫১ টি প্রমাণিত হয়।